I årene mellom 1341 og 1364 ble den bretonske tronefølgekrigen utkjempet. Det var en konflikt mellom Karl av Blois og huset Montfort om kontrollen (og tittelen) over hertugdømmet Bretagne. Det spilte en viktig rolle under hundreårskrigen mellom Frankrike og England, da den engelske kronen støttet Montfort og den franske kronen støttet Blois og begge sider støttet konflikten med store økonomiske midler. Til tross for at Montfort med sine engelske forbundsfeller vant konflikten ble det likevel Frankrike som til slutt sto igjen som vinnere ettersom Johan V av Montfort utropte seg som vasall av Karl V av Frankrike, og ikke Edvard III av England som hadde hjulpet ham til seieren.